Valstybinio socialinio draudimo fondas

Valstybinio socialinio draudimo fondas (sutr. SoDra) – lietuviško valstybinio socialinio draudimo organizacija.

 Tikslas 
SoDra rūpinasi, kad dirbantieji sumokėtų privalomas įmokas, o visi, kuriems priklauso gauti išmokas, jas gautų laiku ir tiksliai apskaičiuotas.https://www.sodra.lt/uploads/documents/files/SODRA_mokytojams_200528.pdf  Ji atsakinga už 5 skirtingų rūšių draudimo įmokų surinkimą. Taip pat už daugiau kaip 20 skirtingų rūšių išmokų mokėjimą.https://www.sodra.lt/lt/naujienos/sodrai25-metai 

Soc. draudimas reikalingas, kad žmonės, kurie serga, susitraumavo, laukiasi ar augina mažus vaikus, neturi darbo, pasensta ir negali dirbti, neliktų be pajamų. Tokie žmonės dažniausiai kreipiasi dėl jiems priklausančių išmokų.https://www.sodra.lt/lt/situacijos/tai-idomu-klausimai-atsakymai 

 Draudimo rūšys 
 Ligos draudimas 
Reikalingas tam, kad žmogus, susirgęs ir dėl to negalintis dirbti, neliktų be pajamų. Tokiu atveju žmogui mokama ligos išmoka. Ji taip pat priklauso ir šeimos narį (pavyzdžiui, sergantį vaiką) slaugančiam žmogui – taip jam kompensuojamos prarastos pajamos, kurių jis tuo metu kai slaugo negali užsidirbti.

 Motinystės draudimas 
Reikalingas tam, kad šeima, besilaukianti ar auginanti vaiką, neliktų be pajamų. Draudimas numato motinystės išmoką (mokama moteriai iki gimstant vaikui), tėvystės išmoką (mokama gimus vaikui, vieną mėnesį) ir vaiko priežiūros išmoką vienam iš tėvų (mokama iki vaikui sukaks vieneri ar dveji metai).

 Nedarbo draudimas 
Toks draudimas užtikrina pajamas žmogui, kuris išėjo ar buvo atleistas iš darbo ir ieško kito darbo. Nedarbo draudimo įmokas tol, kol dirbo, mokėjęs žmogus, kai netenka darbo, gali gauti išmoką.

 Pensijų draudimas 
Reikalingas tam, kad užtikrintų nuolatines pajamas senatvės sulaukusiam žmogui. Tam, kad senatvėje galėtų gauti pensiją iš „Sodros“, dirbantieji moka atitinkamas įmokas visą laiką, kol dirba.https://www.sodra.lt/uploads/documents/files/SODRA_mokiniams_200528.pdf 
 Pensijos 
2020 m. SoDra mokėjo 1,024 mln. pensijų: senatvės – 612 tūkst., išankstinės senatvės – 5,2 tūkst., neįgalumo – 33,8 tūkst., netekto darbingumo – 131 tūkst., našlių – 210,9 tūkst., našlaičių – 29 tūkst., maitintojo netekimo – 1173.

Vidutinė senatvės pensija buvo 376,49€, senatvės pensija turint būtinąjį darbo stažą – 399,53€, išankstinės senatvės – 279,25€, neįgalumo – 299,95€, netekto darbingumo – 244,57€, našlių – 27,46€, našlaičių – 40,20€, maitintojo netekimo – 245,80€.

 Sandara 
SoDrą sudaro:https://www.sodra.lt/lt/kaip-veikia-sodra
 Taryba;https://www.sodra.lt/lt/situacijos/sodros-taryba
 Valdyba:
 Administracija:https://www.sodra.lt/uploads/documents/files/FV_struktura_nuo_22-07-01.pdf 
 Vadovas;
 Skyriai: fondo finansų ir apskaitos, Įmokų administravimo, Informacinės sistemos eksploatavimo ir informacijos valdymo, Informacinės sistemos plėtros, Informacinės sistemos kokybės ir saugos, Išankstinio ginčų nagrinėjimo ne teismo tvarka, Klientų aptarnavimo valdymo, Komunikacijos, Nepensinių išmokų, Pensinių išmokų, Pensijų anuitetų, Personalo valdymo, Projektų ir kokybės valdymo, Registrų tvarkymo, Statistikos, analizės ir prognozės, Teisės, Veiklos buhalterinės apskaitos, Veiklos stebėsenos ir kontrolės, Viešųjų pirkimų ir ūkio valdymo;
 4 teritoriniai skyriai (Vilniaus, Kauno, Klaipėdos, Panevėžio);https://www.sodra.lt/lt/struktura-ir-kontaktai/sodros-valdybos-struktura
 20 padalinių.

 Vadovai 
 1994–2000 m. Vincas Kunca
 2000–2001 m. Aidas Pikiotas
 2001–2002 m. Dalius Prevelis
 2002–2003 m. Česlava Zabulėnienė
 2003–2009 m. Mindaugas Mikaila
 2009–2010 m. Česlava Zabulėnienėhttps://www.sodra.lt/uploads/documents/files/SoDra%2025metis%20-%20leidinys.pdf 
 2010–2018 m. Mindaugas Sinkevičiushttps://www.sodra.lt/lt/naujienos/mindaugas-sinkevicius-paskirtas-antrai-sodros-direktoriaus-kadencijai 
 2018–2019 m. Ježys Miskis
 2019–2023 m. Julita Varanauskienė
 2023– Kęstutis Čereška„Sodros“ vadovu išrinktas Kęstutis Čereška

 Šaltiniai 

Kategorija:Fondai
Kategorija:Lietuvos draudimo organizacijos
Kategorija:Socialinė teisė
Kategorija:Socialinis draudimas Lietuvoje